b'\n_START_ARTICLE_\nFerratum\n_START_SECTION_\nAjalugu ja asutaja\n_START_PARAGRAPH_\nFerratum s\xc3\xbcndis 2005. aastal Grupi asutaja ja tegevjuhi Jorma Jokela eestvedamisel. Jorma Jokela on \xc3\xb5ppinud Kuopio majanduskolled\xc5\xbeis ja Helsingi \xc3\xa4rikolled\xc5\xbeis raamatupidamist. K\xc3\xb5igepealt l\xc3\xb5i ta Helsingis firma Jokela Capital Oy, kus oli tegevjuhiks aastatel 1998\xe2\x80\x932000. 2004. aastal m\xc3\xbc\xc3\xbcs ta oma firma Jokela Capital. 2005. aastal asutas Jorma Jokela Ferratumi ning on olnud algusest peale selle tegevjuht.\n_START_SECTION_\nTegevus\n_START_PARAGRAPH_\nFerratum tegutseb Euroopas, P\xc3\xb5hja- ja L\xc3\xb5una-Ameerikas ning APAC-regioonis. Euroopa Liidu panganduslitsents v\xc3\xb5imaldab firmal pakkuda teenuseid k\xc3\xb5ikides Euroopa Liidu liikmesriikides._NEWLINE_Ferratum noteeriti Frankfurdi b\xc3\xb6rsi p\xc3\xb5hinimekirjas 6. veebruaril 2015. Ferratum oli esimene FinTechi b\xc3\xb6rsiettev\xc3\xb5te. Teadaandes pakkus Ferratum oma aktsiaid rahvusvahelistele institutsionaalsetele investoritele. Aktsiad m\xc3\xbc\xc3\xbcdi hinnaga 17 eurot ja ettev\xc3\xb5tte v\xc3\xa4\xc3\xa4rtuseks hinnati 370 miljonit eurot. Ettev\xc3\xb5tte tulevase majanduskasvu finantseerimiseks koguti \xc3\xbchtekokku 48 miljonit eurot. Noteerimise j\xc3\xa4rel oli Jorma Jokela endiselt ettev\xc3\xb5tte suurim investor._NEWLINE_Ferratumi mobiilne pank (Ferratum Mobile Bank) k\xc3\xa4ivitati 2016. aastal Saksamaal, Rootsis ja Norras. Ferratumi s\xc3\xb5nul loodi mobiilse panga k\xc3\xa4ivitamisega \xc3\xbclemaailmne kliente, huvigruppe ja teenusepakkujaid \xc3\xbchendav platvorm. Mobiilse pangarakenduse avatud arhitektuur v\xc3\xb5imaldab kateiste ettev\xc3\xb5tete loodud moodulite vaevata integreerimist. Seel\xc3\xa4bi saavad nad ligip\xc3\xa4\xc3\xa4su Ferratumi ulatuslikule ja j\xc3\xa4rjest kasvavale rahvusvahelisele kliendibaasile ning v\xc3\xa4\xc3\xa4rtuslikule kliendiinfole._NEWLINE_Pangal ei ole harukontoreid. Konto avamisel tuvastatakse klient isikut t\xc3\xb5endava dokumendi ja n\xc3\xa4otuvastuse abil. Mobiilne pank kasutab k\xc3\xa4itumisandmete anal\xc3\xbc\xc3\xbcsi, et genereerida, reaalajas pakutavaid suunatud soovitusi kliendikogemuse parandamiseks, aga ka ajal jooksul teenuste lisamiseks vastavalt klientide eelistustele.'